Osnovna šola Angela Besednjaka Maribor

Referat pri GVZ

**ARTHUR HONEGGER**

**1. UVOD**

Predstavila vam bom francoskega skladatelja,komponista,dirigenta švicarskega rodu Arthurja Honeggerja, ki je bil član znamenite skupine Les Six.

Čeprav je vse svoje življenje prebil v Parizu in je bil njegov materni jezik francoščina, njegova umetnost ne skriva germanskih korenin. Njegova dela obsegajo vse zvrsti,od filmske glasbe do oratorijev, od antične opere do komorne glasbe v najrazličnejših zasedbah.

**2. VSEBINA**

Arthur Oskar Honegger je bil izjemen francoski skladatelj, ki se je rodil 10. marca 1892 v Le Havru v Franciji. Njegova starša sta bila po rodu Švicarja, ki pa sta živela v Franciji. Že kot otrok je igral violino in komponiral svoja dela.

Leta 1909 je pričel študirati na Konservatoriju v Zürichu violino in teorijo glasbe. Kasneje študij nadaljeval na Konservatoriju v Parizu, kjer je študiral violino in kontrapunkt (nauk o vodenju glasov v polifoniji-večglasju).

Od leta 1915 dalje je študiral kompozicijo (izdelovanje glasbenih del) pri Charles-Marie Widor in za dirigenta pri Vincentu d` Indy. Tu je skupaj s šestimi francoskimi skladatelji ustanovil skupino LES SIX . To je bila skupina anti-romantičnih skladateljev. Les six so se pridružili (5 moških skladateljev in 1 ženska): Honegger, Auric, Durey, Milhaud, Poulenc in Tailleferre. Vsi so bili študentje na Pariškem konservatoriju. Skupina je bila znana po tem, da so iz svojih del izločili-zavračali romantično glasbo (dela Wagnerja, Stravinskega..). V svojih delih so opisovali vsakdanje življenje. Od šesterice se je potem Honegger ločil, ker se ni navduševal za primitivizem in bil je edini med njimi, ki je občudoval Wagnerja.

Leta 1918 je končal študij in napisal svoje prvo delo balet »LE DIT DES JEUX DU MONDE « .In s pevko Claire Croiza dobil sina Jeana-Clauda.

Leta 1923 izide kratko orkestrsko delo PACIFIK 231. Delo je dobilo ime po lokomotivi brzo vlaka in postane prava senzacija v Parizu in v svetu. V glasbi posnema zvok parne lokomotive.

Leta 1926 se je poročil z Andree Vaurabourg, ki je na pariškem Konservatoriju študirala klavir. Rodila se jima je hči Pascale.

Leta 1934 je s scenskim oratorijem »JEANNE D ARC AU BUCHER« (Ivana Orleanska privezana na grmado obuja trenutke iz svojega junaškega življenja) ustvaril eno izmed svojih najboljših del. Ustvaril je delo trajne vrednosti in z Ivano Orleansko je dosegel slavo.

V času druge svetovne vojne je živel v Parizu. Nacisti so mu dovolili, da je nadaljeval svojo delo in ga niso preveč nadzirali. Priključil se je francoskemu odporniškemu gibanju.

Leta 1951 je napisal svojo avtobiografijo SKLADATELJ SEM. V kateri je napisal par svojih misli:

1.) Smisla za glasbo ni mogoče ne pridobiti ne razviti brez truda. V glasbi in povsod drugod ti dar,ki ga imaš,ohromi in okrni, če ga ne uporabljaš.

2.)Prekletstvo, da glasba propada je v tem , da se preveč ustvarja, preveč je ponudbe glasbe za tako malo povpraševanja.

3.)Vedno sem ljubil lokomotive. Zame so živa bitja. Ljubim jih tako, kot drugi ljubijo ženske ali konje.

Leta 1953 je napisal svoje zadnje delo KANTATO-Cantata de Noel

27. novembra 1955 je star 63 let umrl v Parizu .Pokopan je na pokopališču Cimetiere Saint –Vincent v četrti Montmartre v Parizu.

**3. ZAKLJUČEK**

Arthurja Honeggerja sem si izbrala, ker je bil skladatelj, komponist in dirigent , ki je napisal mnogo del. V svojih delih je uporabil vtise iz narave ,uporabil je glas lokomotive….Prav tako so me presenetili njegovi izreki v njegovi avtobiografiji saj je napisal mnogo izjav, ki veljajo še danes.

Viri in literatura :

1. Honolka, Kurt, *Svetovna zgodovina glasbe*, Mladinska knjiga, Ljubljana, 1983.
2. <http://en.wikipedia.org/wiki/Arthur_Honegger>
3. <http://www.bach-cantatas.com/Lib/Honegger-Arthur.htm>